কুর্তলার ভাদিসি ইরাক
কুর্তলার ভাদিসি ইরাক (তুর্কি: Kurtlar Vadisi Irak) হল ২০০৬ সালে মুক্তিপ্রাপ্ত সের্দার আকার পরিচালিত একটি তুর্কি এ্যাকশন চলচ্চিত্র। চলচ্চিত্রের কাহিনী গড়ে উঠেছে ইরাকে আগত একদল তুর্কি কমান্ডোকে নিয়ে যারা তুরস্কের হুড ইভেন্টের জন্য দায়ী যুক্তরাষ্টের সেনা কমান্ডারকে ধরার জন্য তাকে অনুসরণ করতে থাকে। ২০০২ থেকে ২০০৫ সালে সংঘটিত ইরাক যুদ্ধের পটভূমিকায় চলচ্চিত্রটি গড়ে উঠেছে। তুর্কি টেলিভিশন পর্দায় ব্যাপকভাবে জনপ্রিয় একই নামের টেলিভিশন ধারাবাহিকের প্রথম চলচ্চিত্র রুপায়ন এটি, যার ধারাবাহিকতায় ২০০৮ ও ২০১১ তে এর সিক্যুয়াল তৈরি হয়। আন্তর্জাতিক মহলে পরিচিত তুর্কি চলচ্চিত্রগুলোর মধ্যে এটি অন্যতম।